Nov 07,2018
పండుగకు ముందు ప్లాట్‌గానే మార్కెట్లు!
ముంబయి: దేశీయ మార్కెట్లు మంగళవారం ఫ్లాట్‌గా ముగిశాయి. కొనుగోళ్ల అండతో మంగళవారం ట్రేడింగ్‌ను సూచీలు ఉత్సాహంగానే ప్రారంభించాయి. అయితే కర్ణాటక ఉప ఎన్నికల ఫలితాలు, బ్యాంకింగ్‌ రంగ షేర్లలో అమ్మకాలతో సూచీలను ఒత్తిడికి లోనయ్యాయి. ఫలితంగా ఆరంభ లాభాలు చాలా వరకు ఆవిరైపోయాయి. దీంతో సంవత్‌-2074 చివరి రోజును మార్కెట్లు స్వల్ప లాభాలతోనే ముగించాయి. మంగళవారం ఉదయం సెన్సెక్స్‌ 100 పాయింట్ల లాభంతో ఉత్సాహంగా ప్రారంభమైంది.. ఒక దశలో 200 పాయింట్లకు పైగా ఎగబాకింది. కర్ణాటకలో భాజపాకు వ్యతిరేకంగా ఫలితాలను వచ్చాయన్న వార్తలతో ఆరంభ లాభాలు ఆవిరయ్యాయి. దీంతో బీఎస్‌ఈ సూచీ సెన్సెక్స్‌ 41 పాయింట్ల స్వల్ప లాభంతో 34,992 వద్ద ముగిసింది. నిఫ్టీ 6 పాయింట్ల లాభంతో 10,530 వద్ద స్థిరపడింది.
మీ స్నేహితులకు రికమెండ్ చెయ్యండి